Yunus Sentamu

Yunus Sentamu (yazaalibwa nga 13 Ogwomunaana 1994) munnayuganda omuzannyi w'omupiira omutendeke azannya ng'omuteebi.

 Olugendo lw'omupiira 

 Ilves 
Mu Gwomusanvu 2016, Sentamu yakkirizibwa okuzannyira FC Ilves mu Veikkausliiga oluvannyuma lw'okugonjoola ebizibu bya visa, oluvannyuma lw'okuba nga yali amaze okuteeka omukono ku ndagaano mu Gwolubereberye 2016.

 Tirana 
Nga 19 Ogwomukaaga 2017, Sentamu yamaliriza okwegatta ku Tirana mu liigi ya Albania ey'oku ntikko. Yazannya omupiira gwe ogusooka mu luzannya olusooka olw'okusunsulamu abeetaba mu mpaka za UEFA Europa League eza 2017-18 bwe baali bazzanya ne Maccabi Tel Aviv era Tirana n'ewangulwa ku ggoolo 2-0 . Yazannya ne mu luzannya olw'okubiri nga bazannyira ku kisaawe kya  Selman Stërmasi, n'aweebwa kaadi emmyufu olw'ekisobyo kye yakola era Tirana bwe yawngulwa ku ggoolo 3−0, n'ewandulwa ku mugatte gwa ggoolo 5−0.

Sentamu yali kapiteeni wa Tirana omulundi gwe ogusooka nga 25 Ogwekkuminoogumu nga bagwa amaliri ga 1-1 ne Shënkolli. Wabula, ekya ttiimu ye okusalawo okumufuula kapiteeni abawagizi baakiwakanya nnyo. Omutendesi Zé Maria yeewozaako era n'atendereza Sentamu, ng'amuyita "ekyokulabirako eri buli omu". Yawangula ggoolo ze essatu mu mupiira gumu ezaasooka nga 17 Ogwekkumineebiri nga bawuttula Pogradeci ku ggoolo 6-0 mu mupiira ogw'e 11. Mu muzannyo ogwasembayo mu 2017, Sentamu yawangula penati eyateebwa Karabeci era ye kennyini n'ateeba ggoolo ey'okusatu nga bawangula Naftëtari Kuçovë ku ggoolo 0-4 n'afuuka omuzannyi wa Tirana eyasooka okuteeba ggoolo eziweza emiwendo ebiri mu sizoni ya 2017-18.

Sentamu yamaliriza osizoni ye esooka mu ggwanga lya Albania ng'ateebye ggoolo 12 mu nzannya 19 egya liigi nga Tirana efuuka nantameggwa wa liigi ya Albania ey'oku ntikko oluvannyuma lw'omegga Kastrioti Krujë nga 16 Ogwokutaano 2018.

Sentamu yaddamu ne yeegatta ku Vipers SC nga 28 Ogwolubereberye 2021 era n'assa omukono ku ndagaano ya myaka ebiri ne ttiimu eno esangibwa e Kitende. Yayanjulwa omutendesi wa Vipers SC, Fred Kajoba ku St. Mary's Kitende mu mpaka za Uganda Premier League eza sizoni ya 2020/21.

 Ebibalo bya ggoolo 

 Emipiira gy'eggwanga 

Ttiimu y'eggwanga lya UgandaOmwakaEnzannyaGgoolo2014104201530Omugatte134

 Emipiira gy'ebweru 
#Ennaku z'omweziEnfoOmulabeEbyavaamuEkivuddemuOkuvuganyaOkuddamu1.12 Ogwolubereberye 2014Ekisaawe kya Athlone, Cape Town, South Africa Burkina Faso1-03-0Empaka za African Nations Championship eza 20142.2-03.20 Ogwolubereberye2014Ekisaawe kya Cape Town, Cape Town, South Africa Morocco1-1 1-3Empaka za African Nations Championship eza 20144.9 Ogwekkuminoogumu 2014Ekisaawe kya Mandela National Stadium, Kampala, Uganda Ethiopia2-03-0Gwa mukwano

 Engule 

 AS Vita Club

 CAF Champions League: Omuwanguzi ow'okubiri 2014

 Tirana

 Liigi ya Albania ey'oku ntikko: 2017
 Albanian Supercup: 2017

 Ebijuliziddwa 

 Obulandira obulala 

 Yunus Sentamu at Soccerway